ΕΚΠΑΙΔΕΥΤΙΚΗ ΕΠΙΣΚΕΨΗ ΤΟΥ ST JOSEPH COLLEGE ΑΠΌ ΤΟ SARLAT της ΓΑΛΛΙΑΣ ΣΤΟ ΠΛΑΙΣΙΟ ΤΟΥ ΠΡΟΓΡΆΜΜΑΤΟΣ ERASMUS+ N.A.T.A .(News Across The Atlantic) ΣΤΟ 4ο ΓΥΜΝΑΣΊΟ ΠΡΈΒΕΖΑΣ

Από τις 6 έως τις 12 Μαΐου 2019, 16 μαθητές και 4 εκπαιδευτικοί του ST JOSEPH COLLEGE ΑΠΌ ΤΟ SARLAT της ΓΑΛΛΙΑΣ επισκέφτηκαν το 4ο Γυμνάσιο Πρέβεζας στο πλαίσιο του Ευρωπαϊκού προγράμματος ERASMUS + N.A.T.A. (News Across The Atlantic) για την ολοκλήρωση του 3ου τεύχους της ηλεκτρονικής εφημερίδας που αφορά την κοινωνική και πολιτιστική ζωή καθώς και την σχολική και εκπαιδευτική καθημερινότητα των τριών χωρών που συμμετέχουν στην σύμπραξη : Γαλλία, Γροιλανδία και Ελλάδα.

Η εξαήμερη επίσκεψη περιελάμβανε εργαστήρια τέχνης στο χώρο του σχολείου, επισκέψεις σε χώρους πολιτιστικού ενδιαφέροντος , αρχαιολογικούς χώρους , το Κ.Π.Ε. Φιλιππιάδας , συνάντηση και γνωριμία με τις τοπικές αρχές , γνωριμία μέσω διαδραστικού παιχνιδιού με τη ιστορία της πόλης μας, γνωριμία με το αμπαλί και το beach Volley ,κ.α .

Οι επισκέψεις και οι περιηγήσεις είχαν ως στόχο την άντληση στοιχείων για τη συγγραφή άρθρων από τους έφηβους μαθητές που να σκιαγραφούν τις στιγμές , τις εικόνες και τα γεγονότα που τους κέντρισαν το ενδιαφέρον στην πόλη μας . Οι μαθητές του προγράμματος Erasmus+ έγιναν “μικροί δημοσιογράφοι” στο 4ο Γυμνάσιο Πρέβεζας και προσπάθησαν να γράψουν τα άρθρα τους .

Καταλυτικό και ιδιαίτερα χρήσιμο , ήταν εργαστήρι δημοσιογραφίας με τη συμμετοχή μαθητών από τα τρία σχολεία που μετέχουν στο πρόγραμμα και υπό την επίβλεψη των εκπαιδευτικών τους, που διεξήχθη στην αίθουσα πολλαπλών χρήσεων του 4ου Γυμνασίου την Παρασκευή 9 Μαΐου 2019. Οι μαθητές παρακολούθησαν ένα θεωρητικό μέρος με βασικές αρχές και τεχνικές της δημοσιογραφίας, από εργαζόμενο σε τοπικό μέσο ενημέρωσης και ακολούθως χωρισμένοι σε 4 ομάδες πήραν μέρος σε ένα workshop αξιολόγησης της είδησης, με μεγάλη επιτυχία.

Στη συνέχεια προσπάθησαν να εφαρμόσουν όσα έμαθαν πάνω σε ένα πολύ ενδιαφέρον project δημιουργίας της δικής τους ηλεκτρονικής εφημερίδας, με βάση την αλληλεπίδραση των μαθητών των τριών σχολείων.

Η εκπαιδευτική διακρατική συνεργασία ολοκληρώθηκε με αποχαιρετιστήριο γεύμα που παρέθεσαν οι γονείς των μαθητών του σχολείου που ήταν αρωγοί και συμμέτοχοι καθόλη τη διάρκεια ου προγράμματος . Δύσκολος ο αποχαιρετισμός με το πέρας της επιτυχημένης συνάντησης , όπου οι επισκέπτες εκπαιδευτικοί και μαθητές αποχώρησαν αποκομίζοντας τις πλέον ικανοποιητικές εντυπώσεις εκφράζοντας την επιθυμία ότι σύντομα θα επαναλάβουν την επίσκεψη.

Η τελική μορφή της ηλεκτρονικής εφημερίδας θα ολοκληρωθεί και θα παρουσιαστεί με το πέρας του σχολικού έτους 2018-19 .

ΕΥΧΑΡΙΣΤΙΕΣ ΠΡΟΣ :

* Την Περιφερειακή Ενότητα Πρέβεζας και ιδιαίτερα τον Αντιπεριφερειάρχη Πρέβεζας , κ .Στράτο Ιωάννου για την υλική και ηθική υποστήριξη
* Το Δήμο Πρέβεζας και ιδιαίτερα το Δήμαρχο , κ. Μπαΐλη και την εντεταλμένη Σύμβουλο σε θέματα πολιτισμού και Παιδείας κ. Αγγέλη Ελευθερία που ήταν αρωγός και παρακολούθησε τις εργασίες του προγράμματος μας καθόλη τη διάρκεια του
* Την Εφορεία Αρχαιοτήτων Πρέβεζας και ιδιαίτερα την κ. Αγγέλη Ανθή , Προϊσταμένη της Εφορείας καθώς και τις αρχαιολόγους για τις ενδιαφέρουσες ξεναγήσεις που μας παρείχαν
* Την επιχείρηση Γ .Διαμάντης & Σ.Ι.Α.Ε.Ε. - Βιοτεχνία Σαπωνοποιία
* Το Κ.Π.Ε. Φιλιππιάδας και ιδιαίτερα τον υπεύθυνο κ. Μπάσιο Δημήτριο και τον κ. Σκαμνέλο Χρήστο , Αναπλ. Υπεύθυνο
* Το σύλλογο του Αμπαλί και ιδιαίτερα τον κ. Τάσο Δημητρίου για την θερμή υποδοχή που μας επεφύλαξαν , καθώς και την επίδειξη – παρουσίαση των κανόνων του αθλήματος
* Τον αρμόδιο σε θέματα και λειτουργία του γηπέδου του Beach Volley , κ, Σπύρο Σακκά καθώς και τον εκπαιδευτικό Φυσικής Αγωγής κ. Πολύκαρπο Ζήση για τις χρήσιμες οδηγίες διεξαγωγής του αθλήματος
* Τον κ. Παναγιώτη Τσόγκα, δημοσιογράφο
* Τους γονείς των μαθητών μας , άοκνους συνοδοιπόρους του προγράμματος και
* Όλα εν γένει τα έντυπα και ηλεκτρονικά μέσα Ενημέρωσης για τη προβολή των δραστηριοτήτων μας

Η ΠΑΙΔΑΓΩΓΙΚΗ ΟΜΑΔΑ

Βαγγέλη Θάλεια

Γκουργκούλη Ελβίρα

Ευαγγέλου Αγγελική

Ζαντραβέλη Βαρβάρα

Κακοσίμου Χριστίνα

Τριανταφυλλοπούλου Ιωάννα

Τσεκούρας Πέτρος

Στάθη Αικατερίνη